bavarian-nlp/barwiki-20250901 huggingface dataset:
Bistum Innschbruck

Des Bistum Innschbruck (lat.: "Dioecesis Oenipontana") is a Bistum in Östareich, des seit 2003 unta da Leitung vo Bischof Manfred Scheuer steht und a Suffraganbistum vom Erzbistum Soizburg is. De Kathedralkirch is da Dom zu St. Jakob in Innschbruck.
Loriot

Loriot, biagalich Bernhard Victor Christoph-Carl von Bülow, kuaz Vicco von Bülow (* 12. Novemba 1923 in Brandenburg an der Havel; † 22. August 2011 in Ammerland am Starnberger See) woa a Karikaturist, Regisseur, Schauspüla, Bühnen- und Kostümbüdna. Anno 2003 is a vau da "Universität der Künste Berlin" zum Professor fia Theaterkunst eanennt wuan. Da Loriot güt ois ana vo de vüseitigstn und bedeitendstn deitschn Humoristn.
Sei Künstlanaum Loriot kummt vaum franzesischn Begriff fian Vogl "Pirol", des wos des Woppmviech vo da Famülie von Bülow is. Und Bülow is in Mecklenburg, wo des Odlsgschecht dahaam is, aa de gängige Bezeichnung fian Pirol.
Künstlarisches Profü.
In seinan Weakn gehts imma um Kommunikationsstörungen. Loriot: "„Kommunikationsgestörte interessieren mich am allermeisten. Alles, was ich als komisch empfinde, entsteht aus der zerbröselten Kommunikation, aus dem Aneinander-vorbei-Reden.“"
Zitate ausm Weak.
Zitate ausm Weak, de wos in an oigmaanan Sprochbrauch eigaunga san:
Bistum Eisnstod

Des Bistum Eisnstod (lat.: "Dioecesis Sideropolitana") is a Bistum in Östareich, des seit 2010 unta da Leitung vo Bischof Ägidius Zsifkovics steht und a Suffraganbistum vom Erzbistum Wean is. De Kathedralkirch is da Dom St. Martin in Eisnstod.
Bistum Linz

Des Bistum Linz (lat.: "Dioecesis Linciensis") is a Bistum in Östareich, des seit 2005 unta da Leitung vo Bischof Ludwig Schwarz steht und a Suffraganbistum vom Erzbistum Wean is. De Kathedralkirch is da Mariä-Empfängnis-Dom in Linz.
Bistum St. Pöltn

Des Bistum St. Pöltn (lat.: "Dioecesis Sancti Hippolyti") is a Bistum in Östareich, des seit 2004 unta da Leitung vo Bischof Klaus Küng steht und a Suffraganbistum vom Erzbistum Wean is. De Kathedralkirch is da Dom Mariä Himmlfahrt in St. Pöltn.
Taiwanisch

S"'Taiwanische" oda-r aa Taiwanesische (台灣話 Tâi-oân-oē oda 鶴佬話 Hō-ló-oē; 台語 oda 台灣話; Hanyu Pinyin: Táiyǔ oda Táiwānhuà) ghead zu de Kinäsischn Sprochn und do davo zu de siadlen Min-Dialekt, oiso iss aa wia de andan a Tonsproch. So um de 60% vo de Taiwana kinnans nebam Houkinäsisch ren. Sejba hods koa einge Schrift, manchmoi weads hoid mid de kinäsischn Schriftzeichn gschriem, grod beim leesn dann mid de taiwanischn Weatan ausgsprocha. So kaas aa-r a jäda Houkinäsischsprecha leesn, weis oise genau aso ausschaugd wia bei da Standardsproch aa.
Kirchnprovinz Minga und Freising

De Kirchnprovinz Minga und Freising is a Kirchnprovinz in Bayern. Da Metropolitansitz is s Erzbistum Minga und Freising, und da Metropolit is foiglich seit 2008 da Erzbischof Reinhard Marx.
Bistüma.
De Kirchnprovinz Minga und Freisig umfasst de foignden Bistüma:
Kirchnprovinz Bamberg

De Kirchnprovinz Bamberg is a Kirchnprovinz, de haptsächlich de fränkischn Gebiete vo Bayern umfosst, oba aa des geografisch abtrennte Bistum Speyer zwischn Rheinland-Pfalz und Saarland. Da Metropolitansitz is des Erzbistum Bamberg, und da Metropolit is foiglich seit 2002 da Erzbischof Ludwig Schick.
Bistüma.
De Kirchnprovinz Bamberg umfosst de foignden Bistüma:
Kirchnprovinz Wean

De Kirchnprovinz Wean is a Kirchnprovinz in Östareich. Da Metropolitansitz is s Erzbistum Wean, und da Metropolit is foiglich seit 1995 da Erzbischof Christoph Schönborn.
Bistüma.
De Kirchnprovinz Wean umfasst de foignden Bistüma:
Kirchnprovinz Soizburg

De Kirchnprovinz Soizburg is a Kirchnprovinz in Östareich. Da Metropolitansitz is s Erzbistum Soizburg, und da Metropolit is foiglich seit 2003 da Erzbischof Alois Kothgasser.
Bistüma.
De Kirchnprovinz Soizburg umfasst de foignden Bistüma:
Bistum Speyer

Des Bistum Speyer (lat.: "Dioecesis Spirensis") is a Bistum in Deitschland. Es is a Suffraganbistum vom Erzbistum Bamberg, wei s vom Weana Kongress bis zum End vom Erschtn Wejdkriag zu da boarischn Pfoiz gheat had. Boa da Neiordnung vo de deitschn Lända, wo de Pfoiz nimma zu Bayern dazuagschlogn wordn is, in da Besatzungszeit, is Speyer selm zu Rheinland-Pfalz kemma, zum Bistum Speyer gheat oba aa s Saarland.
Do wird oiso a inzwischn anachronistischa Zuastand weita mitgschleppt, wei des Bistum heit vo da restlichn Kirchnprovinz Bamberg geographisch obtrennt is. De Kathedralkirch is da Dom in Speyer.
Seit 2008 steht des Bistum unta da Leitung vom Bischof Karl-Heinz Wiesemann.
Geografie.
Organisation.
De Diezese umfosst zehn Dekanate:
Nochboadiezesn.
Nochboadiezesn im Uahzoagasinn im Noadn ofongnd san Bistum Mainz, Erzbistum Freiburg, Erzbistum Straßburg, Bistum Metz und Bistum Trier.
Karl-Heinz Wiesemann

Da Karl-Heinz Wiesemann (* 1. August 1960 in Herford) is seit 2008 da Bischof vo Speyer. Davoa is er fimf Joar long Weihbischof in Paderborn gwesn. In da Deitschn Bischofskonferenz isa Mitglied in da Kommission fia Ökumene und in da Kommission fia Liturgie.
Steinlaus

De Steinlaus oda Staalaus ("Petrophaga lorioti") is a Feanseh-Sketch vaum Loriot (1976), in dem wos a ois Bernhard Grzimek (a Vahoidnsfoascha und Moderator vau ana populean Sendung iwa Viecha) a fiktivs Nogeviech presentiat. Seitdem güt de Staalaus ois aans vau de bekauntastn Beispü vau an wissnschoftlichn Witz.
Ois Beispü fia an fiktivn Weatabuachartikl (Nihilartikl) is de Staalaus 1983 sogoa in de bekaunte medizinische Enzyklopädie "Pschyrembel" aufgnumma wuan.
Beschreiwung.
De Staalaus wiad in dea Parodie auf de Feansehsendung "Ein Platz für Tiere" ois scheichs Viech bschriem, des wos in easchta Linie Silikate, d. h. Staana, frisst und maungmoi aa Eisndroga. Des gschlechtsreife Staalaus-Mandal hod an Dogesbedoaf vau uma 20 Kilo Beton- und Ziaglstaana, a schwaungas Weiwal frisst des Doppete.
Groana

Groana (amtli: Grainau) isch a' Gmoa im obaboarisch'n Landkroas Garmasch-Partakurch. Groana g'heart wia Garmasch, Partakurch, Farchat, Krie, Woiga un' Mittawoid ge' dia 7 Gmoana vou da friaran Grafschaft Werdenfels (Altwerdenfels). Da Ort ligd im Weadastoagebirg unta da Zugspitz un' an Waxlstoa un' isch drum ou a' beliabt's Zui fir d'Tourischt'n worn.
Eadkund.
Grainau liegt in da Region „Oberland“ am Fuass vo da Zugspitz im Wetterstoagebiage. Mit Garmasch-Partakurch, Farchant, Mittawoid, Kri und Woigau gheat za de siebm Gmoana vo da ehemolign Grafschoft Werdenfejs. Mitm Bodasee und am Eibsee gibts auf Gmoagebiet a zwoa Gebiagsseen.
G'schicht.
Groana isch easchtmois anno 1305 im Freisinga Urbar (Grund- un' B'sitzbuach) ois „Gruenawe“ aufg'firt wor'n, woas a' sou vui wia „greane Aue“ hoasst. Da Ort b'schteaht aus dia 5 Ortsdoal Obagroana, Untagroana, Schmoiz, Eibsea un' Houmerschboach. Seit'm Reichsdeputationshaptschluss vou 1803 g'hearn dia Ortschaft'n gen Kurfirscht'ntum Boar'n. 1937 sen dia Gmoana Untagroana un' Obagroana ge' da Gmoa Groana zamag'legt wor'n.
Judnchristntum

'S Judnchristntum bezeichnet de Judn, de zum Christntum übatretn san, im 1. Jahrhundat n. Kr. übahaupt de Mehrheit in da christlichn Gemeinschaft.
Bis etwa zum 4. Jahrhundat n. Kr. is oba s Heidnchristntum stark gwachsn, sodass s Judnchristntum nachad imma mehr a Mindaheit vom Christntum worn is, de praktisch zwischn Judntum und Christntum gstandn is. Ab dem 4. Jahrhundat san de Judnchristn aa ois christliche Untagruppm nimma relevant gwesn.
Heitz'tog wird da Begriff „Judnchristn“ manchmoi no für de Christn vawendet, da an jüdischn Herkunft hobm, oba a ununtabrochne Vabindung zu de judnchristlichn Gruppm in de easchtn Jahrhundatn n. Kr. gibts heit nimma.
Heidnchristntum

'S Heidnchristntum is de Bezeichnung für dejenige Christn in de easchtn Jahrhundatn n. Chr. gwesn, de koane Judnchristn gwesn san, d. h. koan jüdischn Herkunft ghabt hom.
De Heidnmission is scho im 1. Jahrhundat ogfanga worn und is in de foignden Jahrhundatn ganz schnei gwachsn, sodass s Heidnchristntum boid aa de führnde Rolln in da gsamtn christlichn Gemeinschaft übanumma hot, währnd s Judnchristntum ois eigne Gruppm bis zum 4. Jahrhundat praktisch ganz vaschwundn is.
Da Lat

Da Lat (vietnamesisch "Đà Lạt") is a Stod im zentroin Houland vo Vietnam, am Fluss Xuan Huong gleng, af 1600 m ü. NN. Sie is 1300 km vo Hanoi entfernt und 310 km vo Saigon. Im Stodzentrum lem 206.105 Eihwohna (2009). Da Lat is de Haptstod vom Department Lam Dong. Da Flughofm Lien Khuong is 26 km vom Zentrum vo Da Lat entfernt.
Weatle hoasst da Nama in da Lat-Sproch „Fluss vom Lat-Voik“. De Stod is vo Seen, Wossafoin und Waidan umgebm. Da Lat is a beliabts Urlaubszui. Aloa de Spitznama san vuivasprechend: „Kloa Paris“, „Disneyland“, „Stod vom ewign Fruahjoar“ oda „Stod vo de Kinstla“.
Montanismus

Da Montanismus is a prophetische Bewegung in da Antike gwen, de wo umad Mittn vom 2. Joarhundat ausm Kristndum aussaganga is und si sejba aa „Neie Prophetie“ ghoassn hod. Da Nama „Montanismus“ kimmt vom Montanus, dea wo da Ofiahra vo da Gruppm gwen is. Weidare wichtige Gstoitn vo dera Bewegung san Priska / Priscilla und Maximilla, de Prophetinna gwen sei soin. Spada is da Montanismus ois Häresie vauateit worn.
Meakmoi.
De wichtigstn Meakmoi vom Montanismus san de Eawoartung vo da schnejn Wiedakunft Kristi, de strenga asketischn Foadarungen (Fostn, Ehelosigkeit usw.) und bsondas de Betonung vo da Prophetie gwen.
Gnosis

De Gnosis (gr.: γνῶσις; "Erkenntnis") oda Gnostizismus is in da Antike a religies-mythologische Bewegung innahoib vom Christndum gwesn. Bis heit is no net ganz klar, ob de Gnosis aus'm Christndum havorganga is, oda scho davor existiat und nur christliche Elemente afgnumma hot.
Meakmoi.
Bei da Gnosis liegt de Betonung af an Dualismus zwischn eina guatn und eina besn Weit. De menschliche Seeln kumma eingtlich aus da guatn Weit, san oba in de bese Weit einegfoin. Durch a rechte Gnosis (Erkenntnis) vo desa Tatsach kenna de Seeln erlöst wern und zur guatn Weit zruckkehrn.
Vulgata

De Vulgata is a lateinische Übasetzung vo da Bibel, de haptsächlich vom Kirchnvoda Hieronymus um etwa 400 n. Chr. im Aftrog vom Papst Damasus I. hergstellt worn is. Dafia san aa de ursprünglichn hebräischn Texte ois Vorlagn benutzt worn, im Gegnsatz zu de frühan lateinischn Übasetzungen, de hauptsächlich af de griachische Septuaginta basiat gwesn san.
Im Konzil vo Trient (1545-1563) is de Vulgata schliaßlich zur vabindlichn Bibelausgabe fian kirchlichn Gebrauch erklärt worn.
Ignatius vo Loyola

Da Ignatius vo Loyola, amtli Íñigo López de Loyola (* 1491 af da Burg Loyola im Basknland, Spanien; † 31. Juli 1556 in Rom), is a katholischa Heiliga und is da wichtigste Mitgrinda vom Jesuitnordn gwen.
Zeascht hod da Ignatius a Karriere ois Soldat macha woin. Im Joar 1921 is a oba in ana Schlocht gega de Franzosn bei Pamplona schwaar vawundt worn. Im Kranknloga hod a schliaßli sei innare Umkehr dalebt und hod si doat nachad fia a Lebm ois Geistlicha entschiedn.
Karl Hodina

Da Karl Hodina (* 7. Juni 1935 in Ottakring, Wean; † 24. März 2017) woa a östareichischa Jazz-Musika, virtuosa Ziaharmonikaspüla, Komponist und Interpret vau Weanaliada und Mola aus Wean.
Noch da Schui hod da Hodina Lithograph gleant und hod nembei Musik studiat. Anno 1957 hoda des "Vienna modern Jazzquartett" grindt und mitn Fatty George zaumgorwad. 1969 hoda weng ana Aungkraunkheit sein Beruf aufgem miassn und hod si mit Molarei und Musik bschäftigt. Seit de 1970a Joa hoda si fias Weanaliad engagiat. Sei easchts Weanaliad woa de Vatonung vau an Gedicht vaum H. C. Artmann, „Fia d'Erni.“ De easchtn Auftritte hoda ba Heirichn zaum mit Gitarristn Walter Auer ghobt. Ea hod bekaunte Weanaliada komponiat, wia "Herrgott aus Stan". 1979 hoda des Weanaliadabuach „O du lieber Augustin“ vafosst. Mitn Roland Neuwirth woara anno 2000 kinstlarischa Leita vaum Weanaliad-Festival "wean hean".
Da Hodina woa aa a eafoigreicha Mola in da Tradition vaum phantastischn Realismus und a Illustrator (Kindabiacha).
Deutsche Digitale Bibliothek

De Deutsche Digitale Bibliothek (DDB) is a digitale Bibliothek, de wo spoda af eiropejischa Ebene in de Europeana integriat wean soi. Dabei gehts owa ned nua um Biacha, sondan aa um Skuiptuan in 3D, Buidl und Videos. Damit soi dees kuituareje Eabe vo da Nation weitgehend kostenfrei fia oi Biagarinna und Biaga zuagengli gmochd wean. Fia Institutiona wia Bibliothekn, Archive und Museen geht de Deitsche Digitale Bibliothek am End vo 2011 ins Netz. 2012 soit nacha jeda - vo seim Rechna daoam oda untawegs aus - draf zuagreifa kena.
Zui.
De Buidung vo da DBB geht auf an Beschluss vo da Bundesregiarung vom 2. Dezemba 2009 zruck. Daduach soin 30.000 deitsche Kuitua- und Wissnschoftseirichtunga iwa de neie Institution vanetzt wean und iwa a gmoasame Plottform effentli zuagängli gmocht wean. Da Afbau hod scho ogfangt. In dera digitaln Bibliothek soin Biacha, Weake vo da buidendn Kunst, Notn, Musi und Fuim fia jedn Biaga obotn wean. Dees Projekt steht im bewusstn Wettbeweab za Google. Dees freie Kuituaguad soi gschitzt wean und "„die digitale Verfügungsgewalt über das … kulturelle Erbe in öffentlicher Verantwortung bleiben“" soll. A weidans wichtigs Zui vo da Deitschn Digitaln Bibliothek is aa da Schutz vo Kuituagut vor Katastrophn (vgl. Eistuaz vom Kölna Stodarchiv oda da Brand vo da Anna-Amalia-Bibliothek z Weimar).
Iwa dees Projekt "libreka" wead ma de Meglichkeit hom, aa in unfreim Kuituagut im Voitext-Modus z suache bzw. Inhoite z kaffa.
Beleg.
Schau aaa: af de.wikipedia.org
Benedikt vo Nursia

Da Benedikt vo Nursia (ital.: "San Benedetto di Norcia"; * uma 480 in Nursia bei Perugia; † 21. Meaz 547 af'm Monte Cassino bei Cassino) is a katholischa Heiliga, dea wo zwischn da Antike und'm Mittloita glebt hot und hauptsächli fian Benediktinaordn bekannt is. Er is aa da Grinda vo Monte Cassino, dem easchtn Klosta vo de Benediktinan.
Waxnstoa

Da Waxnstoa (amtli: Waxenstein) is a Gebirgsgruppm im Wettastoagebirge, de si unmittlbar im Siidn vo Groana befindt. Da hechste Gipfe vo diesa Gruppm is da Große Waxnstoa, da 2.277 Meta hoch is. Weitare Gipfe san da Kloane Waxnstoa, da Zwejfakopf, de Mittagsschartn und da Manndl.
Franz vo Assisi

Da Franz vo Assisi (* 1181/1182 in Assisi, Italien; † 3. Oktober1226 in da Portiuncula-Kapein untahoib vo Assisi; geborn ois "Giovanni Battista Bernardone") is a Heiliga, da bsondas für de Grindung vom "Ordn vo de Mindan Briada" bekannt is. Außadem hot er aa bei da Grindung vo de Klarissn mitgwirkt.
Franz vo Assisi is scho im Jahr 1228 heiliggsprocha worn, oiso nur zwoa Jahr noch seim Tod.
Horst Chmela

Da Horst Chmela (* 29. Oktoba 1939 in Wean-Ottakring; † 22.November 2021) is a estareichischa Liadamocha und Musika gwen. De meistn vau seine Liada kauma in Weanaliad zuaoadnen. De Sproch vau de Liada is zan gresstn Teu s Weanarische.
In gresstn Eafoig hod da Chmela 1971 mitn Liad "Ana hat imma des Bummerl" (Ana hot imma de Oarschkoartn) hobt. Es san autobiografische Ealebnisse, de wos a do vaorwad hod. Vau dem Liad gibts 240 Coverversionen und es is 2,4 Millionen Moi vakauft wuan.
Europeana

Europeana.eu is a Internetzportal, iwa dees wo af Milliona vo Biacha, Gmejd, Fuim, Museumsobjekte und Archivalien, de wo in Eiropa digitalisiat worn san, zuagriffa wean ko. De Mona Lisa vom Leonardo da Vinci, de Weake vom Charles Darwin und Isaac Newton und de Musi vom Wolfgang Amadeus Mozart zejn za de Schätz vo da Europeana.
Gruppm-Projekte.
An Haffa Projekte wean v vaschiedanan kuituarejn Institutionen duachgfiat und san teifinanziat duach des eContentplus Programm vo da Eiropejischn Komission und s Communications Technologies Policy Support Programme (ICT PSP). 
Europeana Gruppmprojekte:
Gregor I.

Da Papst Gregor I. oda Gregor da Große (* uma 540 in Rom; † 12. Meaz 604 in Rom) is vo 590 bis 604 Popst gwesn und is da jingste vo de via groußn lateinischn Kirchnlehran. Er hod an Begriff „Popst“ easchtmois ois amtlicha Begriff fian Bischof vo Rom festglegt.
Im Joar 1295 is Gregor I. vom Popst Bonifatius VIII. heiliggsprocha worn.
Ambrosius vo Mailand

Da Ambrosius vo Mailand (* 339 in Trier; † 4. Aprui 397 in Mailand) is a Heiliga und oana vo de via lateinischn Kirchnlehran. Seit'm Mittloita wird er aa zu de Kirchnväta grechnet. Vo 374 bis zu seim Tod im Jahr 397 is er Bischof vo Mailand gwesn.
Johannes Chrysostomos

Da Johannes vo Antiochia, bessa bekannt ois Johannes Chrysostomos (* 349 oda 344 in Antiochia; † 14. Septemba 407 in Comana Pontica) is a Heiliga und oana vo de via großn griachischn Kirchnlehran. Bsondas bekannt is er für seine Predigtn worn, weshoib er scho seit'm 6. Jahrhundat „Chrysostomos“ (gr. „Goldmund“) gnannt wird.
Basilius vo Caesarea

Da Basilius vo Caesarea, aa bekannt ois Basilius da Große (* uma 330 in Caesarea; † 1. Jenna 379 ebd.) is a Heiliga und oana vo de via großn griachischn Kirchnlehran. Er wird außadem mit seim Bruada Gregor vo Nyssa und eahnam Freind Gregor vo Nazianz zu de drei kappadokischn Kirchnvätan grechnet.
Maly Nagl

Maly Nagl (* 2. Feba 1893 in Wean; † 27. Dezemba 1977 in Wean), vaheiratet Amalie Wolfsecker, woar a Weana Dudlarin und Weanaliad-Sängarin.
Sie güt ois de "Kenigin vaum Weanaliad" vaum 20. Joahundat. Fost olle iare Liada hods auf Weanarisch gsunga.
Lem.
Mit nein Joa is de Maly scho mit iara Schwesta Mizzi auf da Bühne gstaundn. Am 6. Meaz 1908 hod da legendeare Kaffeehausschriftstöla Peter Altenberg iwa an Auftritt vau da Maly Nagel (1893-1977) im Kabarett "Fledermaus" gschriem: ""[...] Ein Kunstwerkchen, ein allerliebstes, ist Amalia Nagel, die Fünfzehnjährige, als Dirndl in einem Alt-Linzerischen Kostüm mit Goldhaube, ein altösterreichisches Lied vortragend [...] Sie ist eigentlich das allerbeste, was es an "Wiener Sängerin" gibt. So jung sie ist, ist sie ein vornehmes Überbleibsel von vergangenen Zeiten, so 1850 uma [...].""
De Maly is nua sötn ban Heirichn auftretn. Dafia hods efta Konzeate gem und woa im Rundfunk z hean. Ia Gatte woa da Weanaliad-Komponist Fritz Wolfsecker, dea wos etliche Weanaliada fia sie gschriem hod.
Maly Nagl und Free Jazz.
Dea Wean-sozialisiate Steira Walter Malli, a avantgardistischa Free Jazzer, hod a stoake Ähnlichkeit zwisch da Vuatrogsweis vau da Maly Nagl und vaum Free Jazz festgstöd. 1994 hoda des live demonstriat. Untam Motto "The Malli-Nagl-Quartet plays the music of Maly Nagl" im Rauman vaum Weanaliad-Festival "Herz Ton Wien".
Hea Sprinzal sogt zu seinem Freind, vaendat san de Leit
De Ehe is nicht mea modean, ka Mensch vatrogt sich heit
I und mei Oide wia vastehn uns wiaklich wundaboa
Mia lem ois wia de Daibal zsaum seit uma 30 Joan
Die Leit zabrechn sich den Kopf und keina kauns eaklean
doch dos Geheimnis unsres Glücks dos kaun a jeda hean:
"(Refrain)"
Mei Oide sauft so vü wiar i, darum de große Sympathie
Doch haum wia beide ein System, dos is vanünftich und sea bequem.
Hob i an Rausch ois wiar a Haus, nimmts mi bein Krogn und schleppt mi zhaus.
Dos nächste Moi is wieda umgekeat, i schlepp mei Oide haam, so wia sis kheat!
usw.
Diskographie.
De Künstladiskographie vau da Maly Nagl is vaum Ernst Weber zaumgstöd
Anselm vo Canterbury

Da Anselm vo Canterbury (* uma 1033 in Aosta; † 21. Aprui 1109 in Canterbury; geborn ois "Anselmo de Candia Ginevra") is a Theologe und Philosoph im Mittloita gwesn, da vuifach ois Begründa vo da Scholastik ogseng wird.
Im Jahr 1494 is da Anselm heiliggsprocha und im Jahr 1720 zum Kirchnlehra ernannt worn.
Hilarius vo Poitiers

Da Hilarius vo Poitiers (* uma 315 in Poitiers; † 367 ebd.) is a Heiliga, da Bischof vo Poitiers gwesn is und beim Arianischn Streit a wichtiga Vertreta vo da trinitarischn Theologie.
Im Jahr 1851 is da Hilarius zum Kirchnlehra ernannt worn.
Kyrill vo Alexandria

Da Kyrill vo Alexandria (* uma 375/80 in Alexandria; † 27. Juni 444 ebd.) is a Heiliga, da vo 412 bis zu seim Tod im Jahr 444 Patriarch vo Alexandria gwesn is. Er guit aa ois Kirchnvata und Kirchnlehra.
Bsondas bekannt is da Kyrill für sei Rolln beim Konzil vo Ephesos im Jahr 431, wo er gegn an Widastond vo Nestorius, am Patriarchn vo Konstantinopl, de Lehre vo da Gottesmuadaschaft vo Maria durchgsetzt hot.
Hieronymus

Da Sophronius Eusebius Hieronymus (* 347 in Stridon, Provinz Dalmatia; † 30. Septemba 420 in Betlehem) is a Heiliga und oana vo de via großn lateinischn Kirchnlehran. Bsondas bekannt is er ois Verfassa vo da Vulgata, da lateinischn Übasetzung vo da Bibl, de er direkt aus'm Hebräischn ibasetzt hot.
Hausmannstätten

Hausmannstätten is a Morktgmua sidestlich va Graz im Bezirk Graz-Umgebung in da Steiamork.
wos hoit ligt.
Haustetn lieg 8 Kilameter sidestlich va da Loundeshauptstod Graz im oststeirischn Higelland.
Da Ort selwa besteht aus Freidenegg, Judndorf, Bernorf und Haustetn mit da Bergmannsiedlung.
va friahra.
Urkundli is Haustetn as easchti mol im 13.Joarhundert aufschriebm wurdn.
1850 is as donn a sölbständani Gmoa wurdn. Während da Nazi-Zeit wor Haustetn a Teil vam Reichsgau Steiamork. Va 1945 bis 55 wor die Gmoa ba da englischn Bsotzungszone va Estareich.
d'Leut dei do lebm.
Woppm.
Kriagt hobm sas eascht am 1. Jenna 1967.
wias ausschaut: "Die Hauptforbm san va obm owa Gria, Guld und a stuaforwane Burgmaua. Drei süwane Pluagschorn san aufn grian Grund und a routa Lewe steht auf da Burmaua vorm guldanen Hintagrund." Die Pluagschorn san deswegn obm wal in der Gegend a gschickta Schmid den easchtn holbeisanen Pluag gmocht hot.
Pforrkirchn (r.-k.).
Frihra hots a gotische Niklauskirchn gebm. Dei is im 17. Joarhundert fost gounz ogrissn wurn um a neichi Barockkirchn zbauen. nua a Seitnkapöln is va da gotischn Kirchn ibabliabm. Pforr is Haustetn a eascht wieda seit 1964.
Gregor vo Nazianz

Da Gregor vo Nazianz (* uma 329 in Arianzos bei Nazianz in Kappadokien; † 25. Jenna 390 in Arianzos) is a Heiliga und oana vo de via großn griachischn Kirchnlehran. Außadem is er aa oana vo de drei kappadokischn Vätan, de an wichtign Beitrog zua Entwicklung vo da Trinitätslehre gleistet ham.
Gregor guit ois Schutzpatron vo de Dichtan und für a guate Erntn.
Hello Kitty

Hello Kitty (jap. , "Harō kiti") is a fiktive Figua vo da japanischen Firma Sanrio, dafundn vo da Designerin Yuko Shimizu. Auf Boarisch hoasst "Hello Kitty" oafoch „Hallo Katzal“. De Figua is a kloans weiß Katzal, a Weiwal, mit ana roudn Schleifn am linkn Oahwaschl. Hello Kitty is in de letztn Joar zum Kult woan.
Da Nom kimmt vo oana vo de Katzal ausm Buach "Alice hinta de Spiagln" vom Lewis Caroll.
Produkte.
De Zuigruppm fia Hello-Kitty-Produkte woan zeascht amoi nua junge Diandl. Oba nochdem Stars wia z. B. Madonna, Paris Hilton und Cameron Diaz Hello-Kitty entdeckt ham, gibts den Produkte aa fia Weiwaleit in jedm Oita. De Produktpalettn geht vo Puppm, Toschna, Handy, T-Shirts bis zum Lemsmiddl.
Heit gibts ebba 22.000 vaschiedne Hello-Kitty-Produktt.
Vibrator-Affär.
1997 hod a offiziella Lizenznehma vo Hello Kitty vo Sanrios, de Firma Genyo Co. Ltd., a "vibriarends Schuitamassagegerät" aufn Moarkt brocht. Vatriem is des iwa Spuiwoarngschäft und iwa Restaurants woan. Ebba 1999 san Videos im Internetz auftaucht, de wo des Produkt ois Sexspuizeig (Vibrator) doargstejt ham. Im Handumdraan is des zum Kuitspuizeig fia Eawoxane woan. Sanrio hod des zwoa mitgriagt, hod owa nix dageng mocha kena, wei de Lizenz korrekt woa und des Produkt vo Sanrio sejm freigem woan is.
Aa Sanrio is de Gschicht boid afgfoin, hod oba ned vui dagegn doa kennan. Des Abbarad is vo Sanrio nemli sejba freigem woan, und damid woas a offiziejs Hello-Kitty-Klumpat. Aussadem hod si Genyo gaunz zaach an da teian Lizenz aughoidn. 
Eascht 2004 wia de Firma Genyo in a Finanzaffär vawicklt und da President vahoft woan is hod Sanrio de Lizenz zruckziang kena. Inzwischn gibts den Vibrator owa wieda.
Kritik: Beses Katzal.
Im Roman „Hello Kitty muss sterben“ kritisiad de Autorin Angela S. Choi an Vaniadlichungswohn vo da Prosecco-Generation.
Dominikus

Da Dominikus (* uma 1170 in Caleruega bei Burgos, Kastilien; † 6. August 1221 in Bologna; geborn ois "Domingo de Guzmán") is a Heiliga und is da Gründa vom Dominikanaordn gwesn.
Im Jahr 1234 is da Dominikus heiliggsprocha worn, und er guit ois Schutzpatron vo de Astronomen, de Wissnschaftlan, de foisch Oklagtn, da Dominikanischn Republik und de Städtn Bologna, Madrid und Córdoba.